Unica Super, puolihimmeä | Tuotteet - Tikkurila Oyj | Ammattilaiset
Tuotteet » Unica Super, puolihimmeä
Unica Super – nopeasti kuivuva ulko- ja sisälakka
Unica Super, puolihimmeä
Sävytettävä uretaanialkydilakka
Unica Super soveltuu puupinnoille sisällä ja ulkona. Käyttökohteita ovat veneet, irtokalusteet ja lattiat.
Unica Super sisältää UV-suoja-ainetta, joka hidastaa auringonvalon kellastavaa vaikutusta puuhun. Sävytetty tuote suojaa tehokkaammin auringonvaloa vastaan kuin väritön tuote.
Värittömänä tai sävytettynä
Unica Superia voidaan käyttää värittömänä tai sävyttää Kuultavat sisävärit- ja Valtti-värikartan mukaan. Jos lakka on liian tummaa, sitä voi vaalentaa värittömällä Unica Superilla tai Lakkabensiinillä 1050.
Unica Super on pölykuiva 2 tunnissa ja käsittelykuiva 6 tunnissa. Seuraava lakkaus voidaan suorittaa vuorokauden kuluttua. Lakka kovettuu täysin ja saavuttaa kestävyysominaisuutensa noin 4 viikossa.
(entinen pvm. 17.9.2013)
Unica Super 20 uretaanialkydilakka, puolihimmeä
522 Irtokalusteiden liuoteohenteiset lakat RL03...05, 542 Irtokalusteiden liuoteohenteiset lakat RL 11...12 (RT-luokitus)
73 Uretaanialkydilakat sisä- ja ulkokäyttöön (RT-luokitus)
Unica Super 20 voidaan sävyttää Kuultavat sisävärit-, ja Valtti värikartan mukaan. Tee aluksi koelakkaus nähdäksesi sävytetyn lakan värin käyttökohteessasi. Jos lakka on liian tummaa, voit vaalentaa sitä värittömällä Unica Superilla tai Lakkabensiinillä 1050.
0,225 l, 0,9 l, 2,7 l ja 9 l
Sively tai ruiskutus.
-suutin 0,009" - 0,013" eli 0,230 - 0,330 mm
Pölykuiva 1 tunnissa, kosketuskuiva 2 tunnissa ja käsittelykuiva aikaisintaan 6 tunnin kuluttua lakkauksesta. Seuraava lakkaus voidaan suorittaa pinnan ollessa käsittelykuiva. Kovettuu täysin ja saavuttaa kestävyysominaisuutensa noin 4 viikossa. Kuivumiseen vaikuttavat oleellisesti tuuletus, ilman suhteellinen kosteus, lämpötila sekä kalvonpaksuus.
Erittäin hyvä kaikilla tavallisilla pesuaineilla, SFS 3755.
Kestää bensiiniä, naftaa, lakkabensiiniä ja talousspriitä, kasvi- ja eläinrasvoja, voiteluöljyjä ja –rasvoja. Ei kestä esim. tinneriä.
38 %.
Kestää kylmävarastoinnin ja -kuljetuksen. Huonosti suljettu tai vajaa astia nahoittuu helposti.
Lakattavan pinnan on oltava kuiva. Lakkauksen ja kuivumisen aikana pitää lämpötilan olla vähintään +5 °C ja ilman suhteellisen kosteuden alle 70 %. Älä lakkaa kirkkaassa auringonpaisteessa tai kostealla ja kylmällä säällä. Ajoita lakkaustyö ulkona niin, että lakkakalvo ehtii pintakuivua ennen iltakasteen laskeutumista.
Lakkaamaton pinta:
Ennen lakattu pinta:
Ensilakkaus:
Sekoita lakka hyvin ennen käyttöä ja aika ajoin käytön aikana. Pohjalakkaa uudet pinnat 20 % lakkabensiinillä ohennetulla Unica Super 90 täyskiiltävällä. Jos haluat sävytetyn käsittelyn, sävytä pohjalakka pintalakan sävyyn. Suorita pintalakkaus ohentamattomalla lakalla 1-2 kertaa. Lakkaa aikaisemmin lakatut pinnat suoraan ohentamattomalla lakalla 1-2 kertaa. Sivele tasaisesti ja ohuesti. Hio pinta kevyesti jokaisen lakkauskerran välillä.
Huoltolakkaus:
Tarkkaile pinnan kuntoa ja suorita uusintakäsittely tarvittaessa etenkin ulkona rasittuvissa kohteissa. Sävytetyllä tuotteella saadaan pidempi huoltoväli kuin värittömällä tuotteella. Unica Superilla lakatut pinnat voidaan huoltolakata Unica Superilla tai samantyyppisellä liuoteohenteisella lakalla. Katso kohta esikäsittely.
Puhdista pinta neutraalilla (pH 6-8) astianpesuliuoksella ja pehmeällä harjalla, pesusienellä tai siivousliinalla. Puhdista erittäin likaiset pinnat heikosti emäksisellä (pH 8-10) pesuliuoksella esim. siivousliinalla, pesumopilla tai pesusienellä. Huuhtele pinta huolellisesti.
Pintakäsittelyn jälkeen pintoja on käsiteltävä varoen muutamien viikkojen ajan, sillä tuote saavuttaa lopullisen kovuutensa ja kestävyytensä normaaliolosuhteissa noin 1 kk:n kuluttua. Mikäli pintoja joudutaan puhdistamaan pian pintakäsittelyn jälkeen puhdista pinta kevyesti pehmeällä harjalla, nihkeällä puhdistusliinalla tai mopilla.
(cat A/i) 500g/l(2010)
Unica Super 20 sisältää VOC max. 500 g/l.
Sisältää: Teollisuusbensiiniä, vetykäsitelty raskas (alifaattinen) SYTTYVÄÄ. HAITALLISTA VESIELIÖILLE, VOI AIHEUTTAA PITKÄAIKAISIA HAITTAVAIKUTUKSIA VESIYMPÄRISTÖSSÄ. Huolehdittava hyvästä ilmanvaihdosta. Vältettävä liuotehöyryn/ruiskutussumun hengittämistä. Ei saa tyhjentää viemäriin. Jos ainetta on nielty, hakeuduttava heti lääkärin hoitoon ja näytettävä tämä pakkaus tai etiketti. Säilytettävä lasten ulottumattomissa. Sisältää etyylimetyyliketoksiimia. Voi aiheuttaa allergisen reaktion. Tuotteesta on saatavilla käyttöturvallisuustiedote.	Käyttöturvallisuustiedote
Ympäristöhaittojen ehkäisy: Ei saa päästää viemäriin, vesistöön eikä maaperään. Vie tyhjät, kuivat pakkaukset kierrätykseen tai yleiselle kaatopaikalle. Toimita nestemäinen maalijäte ongelmajätteiden keräilypisteeseen. Itsesyttymisvaara! Tuotteen kostuttamat rievut ja trasselit tai tuotteen hiontapöly voivat syttyä itsestään. Tällainen jäte on kerättävä erilleen ja säilytettävä vedellä kostutettuna ennen hävitystä, kuivattava mieluiten ulkona avoimessa tilassa tai poltettava välittömästi.	Ympäristöseloste
Alle 450 litran astiat: vapautettu VAK/ADR säännöksistä korkean viskositeetin takia. Yli 450 litran astiat: VAK/ADR 3 (III).
uju031012 / niear020911 / mkv151214 / 5596404
Tähän värikarttaan on valittu 30 kuultavaa väriä. Niiden lisäksi löydät valkoisen eri sävyt vaalennusmallista (1597, 1599, 1600). Kysy vaalennusmallia maalikauppiaaltasi. Kuultavissa väreissä lopulliseen väriin vaikuttaa aina puun oma väri ja huokoisuus sekä sivelykertojen määrä että tuotteen kiiltoaste.